ചത്തുവീഴുംമുമ്ബ് ശ്രദ്ധിക്കണേ...! ചെറുവത്തൂര് പശുക്കളില് കുളമ്ബുരോഗവും അകിടുവീക്കവും ശരീരം പൊള്ളി വ്രണമുണ്ടാകുന്ന രോഗവും പടരുന്നു. മലയോരത്താകെ പശുക്കളില് ഇത്തരം രോഗം റിപ്പോര്ട്ട് ചെയ്യുന്നുണ്ട്. രോഗം മൂര്ച്ഛിച്ച് പശുക്കള് ചാകുന്ന അവസ്ഥ പോലുമുണ്ട്. അസുഖം ബാധിച്ച പശുക്കള്ക്ക് ചികിത്സ ലഭ്യമാണെന്നാണ് മൃഗസംരക്ഷണ വകുപ്പ് പറയുന്നത്. എന്നാല് പലയിടങ്ങളിലും സേവനം ലഭിക്കുന്നില്ലെന്ന ആക്ഷേപമുണ്ട്. ഡോക്ടര്മാരില്ലാത്തതിനാല് പശുക്കള്ക്കുള്ള കുത്തിവെപ്പും പലയിടങ്ങിലും മുടങ്ങി. ആറുമാസത്തിലൊരിക്കല് കുളമ്ബുരോഗത്തിന് കുത്തിവെപ്പെടുക്കണം. എന്നാല് കോവിഡ് തുടങ്ങിയതിന് ശേഷം ഇത് ഫലപ്രദമായി നടന്നില്ല. വാക്സിന് വിതരണം ഇപ്പോള് കേന്ദ്രപദ്ധതിയായതിനാല് അതും നടക്കുന്നില്ല. സംസ്ഥാന സര്ക്കാര് പണം കൊടുത്താണ് ഇപ്പോള് കുളമ്ബുരോഗത്തിന് കുത്തിവപ്പ് നല്കുന്നത്. എന്നാല് ജില്ലയില് മൃഗഡോക്ടറുടെയും ലൈവ് സ്റ്റോക്ക് ഇന്സ്പെക്ടറുടെയും അഭാവമുള്ളതിനാല് അതും മുടങ്ങി. ഡോക്ടര് നേരിട്ട് പരിശോധിച്ചാണ് പശുക്കള്ക്ക് ഇന്ഷുറന്സ് നല്കേണ്ടത്. സേവനം ലഭ്യമാകാത്തതിനാല് പലയിടങ്ങളിലും ഇന്ഷുറന്സും മുടങ്ങി. രോഗം പടരുമ്ബോഴും ചികിത്സ കിട്ടാത്ത സ്ഥിതിയാണുള്ളത്. രോഗം വന്നതിന് ശേഷം ചികിത്സയില്ലെന്ന് പറയുമ്ബോഴും രോഗം ബാധിക്കുന്നതിനു മുമ്ബുള്ള പ്രതിരോധ മാര്ഗങ്ങള് സ്വീകരിക്കാന് അധികൃതര് തയാറാവുന്നില്ല. മൃഗ ഡോക്ടര്മാരുടെ സേവനം ആവശ്യത്തിന് ലഭിക്കാത്തത് രോഗം പടരാന് കാരണമാകുന്നു. ഇങ്ങനെ തുടര്ന്നാല് ക്ഷീരകര്ഷകര് തൊഴിലുപേക്ഷിക്കേണ്ടി വരും. പി ആര് ബാലകൃഷ്ണന് ക്ഷീര കര്ഷകന് മടിക്കൈ അടിയന്തര നടപടിവേണം: കര്ഷകസംഘം ചെറുവത്തൂര് പശുക്കളിലെ രോഗം മൂലം വലയുന്ന ക്ഷീരകര്ഷകരുടെ ദുരിതം പരിഹരിക്കാന് അടിയന്തിര നടപടി സ്വീകരിക്കണമെന്ന് കര്ഷകസംഘം ജില്ലാ കമ്മിറ്റി പ്രസ്താവനയിന് ആവശ്യപ്പെട്ടു. ജില്ലയിലെ പല പ്രദേശങ്ങളിലും പശുക്കള്ക്ക് വിവിധ രോഗം പടരുകയാണ്. അസുഖം മാറ്റിയെടുക്കാന് ചികിത്സ അത്യാവശ്യമാണ്. എന്നാല് പലയിടങ്ങളിലും ഡോക്ടര്മാരില്ല. ഡോക്ടര്മാരെ നിയമിച്ച് പശുക്കള്ക്കുള്ള ചികിത്സ ഉറപ്പാക്കണം. പശുക്കള് ചത്താല് കര്ഷകര്ക്ക് വലിയ സാമ്ബത്തിക നഷ്ടമാണ് ഉണ്ടാവുക. രോഗം പടരുന്നത് പഠിക്കാന് വിദഗ്ധ സമിതിയെ നിയമിക്കണം. രോഗം വന്നാല് ചികിത്സയില്ലെന്നാണ് വിശദീകരണം. എന്നാല് രോഗം വരാതിരിക്കാനുള്ള കുത്തിവെപ്പുകള് യഥാക്രമം നടത്താന് അധികൃതര് തയാറാവണമെന്നും ജില്ലാപ്രസിഡന്റ് കെ കുഞ്ഞിരാമനും സെക്രട്ടറി പി ജനാര്ദനനും ആവശ്യപ്പെട്ടു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് വിരിയുന്നു രണ്ടാംഘട്ടം ലൈഫ് വര്ഷം ഒരുലക്ഷം വീട് നിപാ : ആശങ്ക ഒഴിയുന്നു, 16 പേര്കൂടി നെഗറ്റീവ് പ്രഭവകേന്ദ്ര അന്വേഷണം കാട്ടുപന്നികളിലേക്കും